Duo Hype Williams koosneb muusikutest-kunstnikest Dean Blunt ja Inga Copeland. Viimane neist on Tallinnas sündinud ja sirgunud neiu, keda on elu viinud Londonisse ja nüüdseks Berliini. Tandemil on viimase poole aasta jooksul välja tulnud kaks täispikka albumit - "Find Out What Happens When People Stop Being Polite and Start Getting Reel" (plaadifirmale Destijl) ja "One Nation" (Hippos In Tanks) -, mis on pannud kukalt kratsima nii kriitikuid kui melomaane. Hype Williamsi muusika liigub R'n'B-s, house'is, hip-hop'is, popmuusikas ja ambient'is, olemata täpsel ükski neist.